CELEX: 62020CN0358
Language: el
Date: 2020-07-30 00:00:00
Title: Υπόθεση C-358/20: Αίτηση προδικαστικής αποφάσεως την οποία υπέβαλε το Judecătoria Oradea (Ρουμανία) στις 30 Ιουλίου 2020 — Promexor Trade SRL κατά Direcţia Generală a Finanţelor Publice Cluj — Administraţia Judeţeană a Finanţelor Publice Bihor

9.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 378/17
            
         
      Αίτηση προδικαστικής αποφάσεως την οποία υπέβαλε το Judecătoria Oradea (Ρουμανία) στις 30 Ιουλίου 2020 — Promexor Trade SRL κατά Direcţia Generală a Finanţelor Publice Cluj — Administraţia Judeţeană a Finanţelor Publice Bihor
      (Υπόθεση C-358/20)
      (2020/C 378/21)
      Γλώσσα διαδικασίας: η ρουμανική
      
         Αιτούν δικαστήριο
      
      Judecătoria Oradea
      
         Διάδικοι στην υπόθεση της κύριας δίκης
      
      
         Προσφεύγουσα: Promexor Trade SRL
      
         Καθής: Direcția Generală a Finanțelor Publice Cluj — Administrația Județeană a Finanțelor Publice Bihor
      
         Προδικαστικά ερωτήματα
      
      
                  1)
               
               
                  Αντιτίθενται οι διατάξεις της οδηγίας 2006/112/ΕΚ (1) και η αρχή της φορολογικής ουδετερότητας σε εθνικές διατάξεις βάσει των οποίων το κράτος μέλος επιβάλλει σε πολίτη την υποχρέωση να εισπράττει και να καταβάλλει στο Δημόσιο τον ΦΠΑ για αόριστο χρονικό διάστημα, χωρίς ωστόσο να του αναγνωρίζει αντίστοιχα το δικαίωμα προς έκπτωση του ΦΠΑ, για τον λόγο ότι ο αριθμός μητρώου ΦΠΑ ακυρώθηκε αυτομάτως δεδομένου ότι οι υποβληθείσες επί έξι συναπτούς μήνες/δύο διαδοχικά ημερολογιακά τρίμηνα δηλώσεις ΦΠΑ δεν μνημόνευαν πράξεις υποκείμενες στον ΦΠΑ;
               
            
                  2)
               
               
                  Είναι συμβατή, λαμβανομένων υπόψη των περιστάσεων της διαφοράς της κύριας δίκης, με την αρχή της ασφάλειας δικαίου, την αρχή της προστασίας της δικαιολογημένης εμπιστοσύνης, την αρχή της αναλογικότητας και την αρχή της καλόπιστης συνεργασίας, όπως αυτές απορρέουν από την οδηγία 2006/112/ΕΚ, διάταξη του εσωτερικού δικαίου ή πρακτική της φορολογικής αρχής, σύμφωνα με την οποία, μολονότι το κράτος μέλος επιτρέπει κανονικά την εκ νέου εγγραφή στο μητρώο ΦΠΑ, κατόπιν αιτήσεως, ένα νομικό πρόσωπο, κατόπιν αυτόματης ακυρώσεως του αριθμού μητρώου ΦΠΑ, δεν μπορεί, υπό ορισμένες ειδικές περιστάσεις, να ζητήσει νέα εγγραφή στο μητρώο ΦΠΑ, για καθαρά τυπικούς λόγους, ενώ υποχρεούται σε είσπραξη και καταβολή του ΦΠΑ στο κράτος, για αόριστο χρονικό διάστημα, χωρίς να του αναγνωρίζεται αντίστοιχα το δικαίωμα προς έκπτωση του ΦΠΑ;
               
            
                  3)
               
               
                  Έχουν, λαμβανομένων υπόψη των περιστάσεων της διαφοράς της κύριας δίκης, η αρχή της ασφάλειας δικαίου, η αρχή της προστασίας της δικαιολογημένης εμπιστοσύνης, η αρχή της αναλογικότητας και η αρχή της καλόπιστης συνεργασίας, όπως αυτές απορρέουν από την οδηγία 2006/112/ΕΚ, την έννοια ότι απαγορεύουν στον υποκείμενο στον φόρο να εισπράττει και να καταβάλλει τον ΦΠΑ για αόριστο χρονικό διάστημα, ενώ δεν του αναγνωρίζεται το δικαίωμα προς έκπτωση του ΦΠΑ, χωρίς η φορολογική αρχή να ελέγχει εν προκειμένω τις ουσιαστικές προϋποθέσεις σχετικά με το δικαίωμα προς έκπτωση του ΦΠΑ και χωρίς να υφίσταται απάτη εκ μέρους του υποκείμενου στον φόρο;
               
            
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 347, L 2006, σ. 1).